b"\n_START_ARTICLE_\nTatiana de Roma\n_START_SECTION_\nBiografia\n_START_PARAGRAPH_\nVa ser filla d'un servidor p\xc3\xbablic rom\xc3\xa0 que era secretament cristi\xc3\xa0, que va educar a la seva filla en la fe. Tatiana va decidir mantenir-se c\xc3\xa8libe i va arribar a ser nomenada diaconessa de l'esgl\xc3\xa9sia. De seguida esdevingu\xc3\xa9 coneguda per la seva pietat i la seva feina d'assist\xc3\xa8ncia als malalts i necessitats. _NEWLINE_Durant el regnat de l'emperador Alexandre Sever (222-235) es perseguiren els cristians a Roma. El jurista Ulpi\xc3\xa0 va capturar a Tatiana i li va for\xc3\xa7ar a rendir sacrificis a Apol\xc2\xb7lo Tatiana va orar i miraculosament, un terratr\xc3\xa8mol va destruir l'est\xc3\xa0tua d'Apol\xc2\xb7lo i una part del temple pag\xc3\xa0. _NEWLINE_Despr\xc3\xa9s de ser torturada es present\xc3\xa0 als seus torturadors perfectament recuperada. La van maltractar abans de ser portada al circ i ser llan\xc3\xa7ada enmig d'una g\xc3\xa0bia amb un lle\xc3\xb3 famolenc. Per\xc3\xb2 el lle\xc3\xb3 no la va tocar i es va tirar als seus peus. Aix\xc3\xb2 va enfuriar al jurista i va resultar en una sent\xc3\xa8ncia de mort. Tatiana va ser decapitada amb una espasa el 12 de gener entre els anys 225 i 230\xc2\xa0d.\xc2\xa0C., tant ella com el seu pare.\n_START_SECTION_\nDevoci\xc3\xb3\n_START_PARAGRAPH_\nLa festivitat de Tatiana de Roma es va celebrar primerament a R\xc3\xbassia. Aquesta circumst\xc3\xa0ncia t\xc3\xa9 a veure amb l'intel\xc2\xb7lectual rus Ivan Shuvalov (1727-1797), el mateix que quan era ministre d'educaci\xc3\xb3 va fer la primera universitat i acad\xc3\xa8mia de les arts. Tenia una relaci\xc3\xb3 amb l'emperadriu Elisabet (1709-1762), que va decidir aprovar formalment la creaci\xc3\xb3 de la universitat a Mosc\xc3\xba el 12 de gener de 1755, el dia del sant de la mare de Shuvalov, que es deia Tatiana Rodionovna. Per aquest motiu es va fer una esgl\xc3\xa9sia dedicada a Santa Tatiana al campus universitari i l'Esgl\xc3\xa9sia Ortodoxa Russa va declarar Santa Tatiana com a patrona dels estudiants. Per aix\xc3\xb2 el 12 de gener tamb\xc3\xa9 es celebra el dia dels estudiants. \xc3\x89s tamb\xc3\xa9 un dia festiu a Bielor\xc3\xbassia, R\xc3\xbassia i Ucra\xc3\xafna."